May 27,2015
2, 4 శనివారాల్లో బ్యాంకులు పని చేయవు
             ముంబయి: జులై నుంచి ప్రభుత్వ రంగ బ్యాంకులకు చెందిన అన్ని శాఖలు రెండో, నాలుగో శనివారాల్లో పనిచేయవు. ప్రభుత్వ రంగ బ్యాంకుల ఉద్యోగులు, యాజమాన్యపు అధికారులకు ఇటీవల కుదిరిన ఒప్పందంలో భాగంగా ఈ శనివారం సెలవుల విధానం అమలులోకి రానుంది. ఈ ప్రతిపాదనకు భారతీయ రిజర్వు బ్యాంకు (ఆర్‌బీఐ) సమ్మతి తెలిపిందని త్వరలోనే 'నెగోషియబుల్‌ ఇన్‌స్ట్రూమెంట్‌ యాక్ట్‌' నందు ఇందుకు చెందిన సవరణ రానుందని ఇండియన్‌ బ్యాంక్‌ అసోసియేషన్‌ ఛైర్మన్‌ టి.ఎం.బాసిన్‌ తెలిపారు. ఈ మొత్తం ప్రక్రియ పూర్తి కావడానికి రెండు మూడు వారాలు పడుతుందని ఆయన అన్నారు. 2,4 శనివరాల్లో సెలవులకు ప్రతిగా బ్యాంకులు మొదటి, మూడో శనివారలు పూర్తిగా పని చేస్తాయని ఆయన అన్నారు.
మీ స్నేహితులకు రికమెండ్ చెయ్యండి